Malvales

Ti Malvales ket ti maysa nga urnos dagiti agsabsabong a mula. Kas igawidan babaen ti sistema ti APG II, ti urnos ket mangiraman kadagiti agarup a 6000 a sebbangan iti kaunegan dagiti 9 a pamilia. Ti urnos ket naikabil iti eurosids II, a paset iti eudicotidae.

Kaaduan dagiti mula ket bassit a mula ken dagiti kayo; kaaduan kadagiti pamiliana ket addaan iti kosmopolitano a pannakaiwarwaras kadagiti tropiko ken subtropiko, nga addaan iti lomitado a panagpadakkel kadagiti temperado a rehion. Ti maysa a nakakaskasdaaw a pannakaiwaras ket mapasamak idiay Madagascar, a mapasamak dagiti tallo nga endemiko a pamilia ti Malvales (Sphaerosepalaceae, Sarcolaenaceae and Diegodendraceae).

Adu dagiti sebbangan ti Malvaceae sensu lato ket nasayaat para kadagiti kayoda, iti Ochroma (balsa) nga ammo iti kinalag-anna, ken iti Tilia (dalayap, linden, wenno basswood) kas popular a kayo iti panagkitikit. Ti bunga ti kayo ti kakaw (Theobroma cacao) ket inus-usar a laok para iti tsokolate. Ti nues ti kola (henero ti Cola) ket ammo dagitoy para iti adu a laon ti kapeina ken, kadagiti naplabas, ket kadawyan nga inus-usar iti panangisagana kadagiti nadumaduma a mainun a cola. Dagiti sabali pay nga ammo a kameng ti Malvales iti sistema ti APG II ket ti daphnes, gumamela, dagiti hollyhock, okra, kaykayo a baobab, kapas, ken ti kapok.

 Deskripsion 
Agdumaduma ti morolohia ti Malvales, nga agraman kadagiti bassit a kadawyan a pakailasinan. Kadagitoy a kaaduan a kadawyan a masarsarakan ket dagiti palmato, dagiti konado a sepalo, ken ti maysa a naiduma nga estruktura ken komposion iti kemikal dagiti bukel. Ti cortex ket masansan a naammurat, a naaramid iti naalumaymay a tuon ti ploema.

 Taksonomia 
Ti nasapa a pannakaidasig a kas ti bagi ni Dahlgren ket mangikabil ti Malvales iti super-urnos ti Malviflorae (tinawtawagan pay iti Malvanae). Napauten a problematiko dagiti pagbeddengan ken pakaigawidan dagiti "bugas" a pamilia ti Malvales, Malvaceae, Bombacaceae, Tiliaceae, ken Sterculiaceae. Ti asideg a pannakaikabagian kadagitoy apamilia , ken naipangpangruna iti Malvaceae ken Bombacaceae, ken kadawyanen a nabigbigan, ngem iti laeng nabiit, kaaduan dagiti sistema ti pannakaidasig ket nangitalinaay kaniada a kas dagiti asabali a pamilia. Agraman kadagiti nadumaduma a molekular a pilohenio a mangipakpakita iti Sterculiaceae, Bombacaceae, ken Tiliaceae a kas tradisional a naipalawag a parapiletiko wenno polipiletiko, adda metten rumrummuar a konsenso para iti daytoy a pagduyosan a mangpadakkel iti Malvaceae tapno mairaman dagitoy a pamilia. Daytoy naipadakkel a panangigawid ti Malvaceae ket nabigbiganen kadagiti kaudian a bersion ti sistema ti Thorne, babaen ti Angiosperm Phylogeny Group, ken ti kaudian a komprehensibo a pannakatrato dagiti pamilia ti baskular a mula ken dagiti henero, ti sistema ti Kubitzki.Bayer, C. and K. Kubitzki. 2003. Malvaceae, pp. 225–311. In K. Kubitzki (ed.), The Families and Genera of Vascular Plants, vol. 5, Malvales, Capparales and non-betalain Caryophyllales.

Ti dominante a pamilia iti sistema ti APG II ket ti naipadakkel a Malvaceae (Malvaceae sensu lato) nga agraman kadagiti sumurok a 4000 a sebbangan, a sarunen ti Thymelaeaceae nga agraman kadagiti 750 a sebbangan. Daytoy a naipadakkel a panangigawid ti Malvaceae ket naala a mangiraman dagiti pamilia ti Bombacaceae, Sterculiaceae ken Tiliaceae. Babaen ti daan a sistema ti Cronquist ti urnos ket naglaon kadagitoy nga uppat a pamilia ti "bugas a Malvales" ken mainayon ti Elaeocarpaceae ken naikabil idi kadagiti Dilleniidae. Adda dagiti sumagmamano nga agdama a nairaman a pamilia ket naikabil babaen ti Cronquist iti Violales.

 Dagiti nagibasaran 

 Bibliograpia 

 Alverson, W. S., K. G. Karol, D. A. Baum, M. W. Chase, S. M. Swensen, R. McCourt, and K. J. Sytsma (1998). Circumscription of the Malvales and relationships to other Rosidae: Evidence from rbcL sequence data. American Journal of Botany 85, 876-887. (Available online: Abstract )
 Edlin, H. L. 1935. A critical revision of certain taxonomic groups of the Malvales. New Phytologist 34: 1-20, 122-143.
 Judd, W.S., C. S. Campbell, E. A. Kellogg, P. F. Stevens, M. J. Donoghue (2002). Plant Systematics: A Phylogenetic Approach, 2nd edition. pp. 405–410 (Malvales). Sinauer Associates, Sunderland, Massachusetts. .
 Kubitzki, K. and M. W. Chase. 2003. Introduction to Malvales, pp. 12– 16. In K. Kubitzki (ed.), The Families and Genera of Vascular Plants, vol. 5, Malvales, Capparales and non-betalain Caryophyllales.
 du Mortier, B. C. J. (1829). Analyse des Familles de Plantes, avec l'indication des principaux genres qui s'y rattachent, p. 43. Imprimerie de J. Casterman, Tournay.
 Watson, L., and Dallwitz, M. J. (1992 onwards). The families of flowering plants: descriptions, illustrations, identification, and information retrievalThe families of flowering plants: descriptions, illustrations, identification, and information retrievalThe families of flowering plants: descriptions, illustrations, identification, and information retrieval. http://delta-intkey.com
 Whitlock, B. A. (October 2001). Malvales (Mallow). In: Nature Encyclopedia of Life Sciences. Nature Publishing Group, London. (Magun-od iti online: DOI | ELS site )

 Dagiti akinruar a silpo 

 Tree of Life Malvales 
 Johansson, J.T. 2013 (and onwards). The Phylogeny of Angiosperms. Naipablaak iti online. http://angio.bergianska.se  Malvales